Diari Oficial de la Generalitat Valenciana


Sumari del DOGV 1406, del 22-10-1990 (1990/819067)

ORDRE de 28 de setembre de 1990, de la Conselleria de Cultura, Educació i Ciència, per la qual són dictades normes per a l'elecció de consells escolars als centres públics d'ensenyaments especialitzats que s'anomenen.
-------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/09/28/(4)/dof/vci/html**

### Dades del document

Número de DOGV
:   1406

Data del DOGV
:   22-10-1990

Secció del DOGV
:   DISPOSICIONS GENERALS

Número del document
:   1990/819067


Data del document
:   28-09-1990

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 29 de setembre de 1990, de la Conselleria de Cultura, Educació i Ciència, per la qual són dictades normes per a l'elecció de consells escolars en centres públics d'ensenyaments especialitzats.  
L'article 30 del Decret 90/1986, de 8 de juliol, del Consell de la Generalitat Valenciana, estableix que els membres electius del Consell Escolar del Centre i també els de la Comissió Econòmica seran renovats cada dos anys.  
El Decret 180/1988 de 15 de novembre que modifica l'article 18 del Decret 90/1986, disposa que la Conselleria de Cultura, Educació i Ciència determinarà el període en què haurà de desenrotllar-se el procediment d'elecció dels membres del Consell Escolar dels centres públics d'ensenyaments especialitzats.  
Com que està a punt de concloure el mandat dels representants als quals es refereix l'article 1r d'aquesta Ordre, procedeix que siguen dictades normes que permetran la renovació d'aquests càrrecs.  
Així mateix, la disposició final primera dels decrets esmentats faculta la Conselleria de Cultura, Educació i Ciència, perquè en dicte, dins l'àmbit de les seues competències, les disposicions necessàries per a l'acompliment i desenrotllament.  
En atenció d'aquests motius i en ús de les facultats que em confereix l'article 35 de la Llei de la Generalitat Valenciana de 30 de desembre de Govern Valencià,  
DISPOSE:  
Article primer  
Aquesta ordre serà d'aplicació al Conservatori Superior de Música, a l'Escola Superior d'Art Dramàtic i Dansa i a l'Escola d'Arts Aplicades i Oficis Artístics, tots aquests de València ciutat, els consells escolars dels quals foren elegits d'acord amb l'Ordre de 14 de novembre de 1988.  
Article segon  
Abans del dia 26 d'octubre de 1990 serà constituïda en cada centre la Junta Electoral d'acord amb allò previst en l'article 19 del Decret 90/86 de 8 de juliol.  
Article tercer  
Per a la posada en marxa del procés electoral el director durà a terme les accions següents:  
1. Elaboració dels censos electorals dels sectors diversos que han d'estar representats en el Consell Escolar i l?exposició al públic per un termini de vuit dies a l?efecte d'al·legacions per part dels interessats.  
2. Determinació mitjançant sorteig dels membres de sectors diversos que han de formar la Junta Electoral del centre i també d'un membre suplent per cadascun dels sectors afectats.  
3. Comunicació als interessats que han estat designats, mitjançant sorteig, per a formar part de la Junta Electoral del centre i convocatòria a aquests per a la constitució de la Junta.  
4. Així mateix adoptarà totes les mesures preparatòries que calguen per tal de facilitar les diferents actuacions posteriors del procediment d'elecció.  
Article quart  
1. El termini d'admissió de candidatures a representants dels diferents sectors en el Consell Escolar del Centre conclourà 5 dies abans del dia fixat per al començament de les eleccions.  
2. Finalitzat el termini d'admissió a què es refereix l'apartat anterior, la Junta Electoral farà pública les candidatures admeses, almenys, quatre dies abans de l'inici de les eleccions.  
Article cinquè  
La celebració de les eleccions dels representants dels diferents sectors de la comunitat escolar en el Consell Escolar del centre es farà entre els dies 26 i 30 de novembre de 1990, tots dos inclusivament.  
Article sisé  
1. Al llarg del procés electoral, la Junta Electoral del centre durà a terme les accions compreses en l'article 19 del Decret 90/1986, de 8 de juliol.  
2. Les associacions de pares d'alumnes i les associacions o altres organitzacions d'alumnes podran presentar candidatures diferenciades per a l?elecció dels seus representants respectius en el Consell Escolar del Centre.  
Article seté  
1. Per al procediment i les fases de les eleccions dels representants dels sectors diversos s'ajustarà a allò que disposa el decret esmentat en l'article anterior.  
2.1. La Junta Electoral del Consell podrà aprovar models específics de papeletes i en aquest cas seran nuls els vots emesos en un model diferent.  
2.2. Quan hi hauran candidatures diferenciades de pares o d'alumnes de les previstes en l'article 5.2 d'aquesta ordre, les papeletes s'ajustaran a les normes següents:  
a) Els noms dels candidats, pertanyen o no a candidatures diferenciades, i van ordenats alfabèticament a partit de la inicial del primer cognom.  
b) Si el candidat es presenta formant part d'una candidatura diferenciada sota el seu nom figurarà la denominació de l'associació i l'organització que va presentar la candidatura.  
c) El nom de cada candidat estarà precedit d'un quadre. El votant marcarà amb una creu els quadres corresponents al candidat o als candidats als quals atorga el seu vot.  
Article vuité  
Després de concloure el procés d'elecció dels representants dels diferents sectors en el Consell Escolar del centre, la Junta Electoral en procedirà en el termini màxim de 24 hores, a la proclamació oficial mitjançant una acta que serà publicada en el tauler d'anuncis del centre, indicant que podran ser presentades reclamacions contra la proclamació de candidats en el termini de dos dies, davant la Junta Electoral, la qual resoldrà sobre aquest.  
Transcorregut aquest termini hom trametrà còpia d'aquesta acta als Serveis Territorials de la Conselleria de Cultura, Educació i Ciència.  
Article nové  
En el termini dels deu dies següents a la proclamació dels candidats electes per la Junta Electoral, el director procedirà a la convocatòria de la sessió constitutiva del Consell Escolar del centre.  
DISPOSICIONS FINALS  
Primera  
Es autoritzada la Secretaria General perquè dicte les instruccions necessàries per al desenrotllament i l'aplicació del que preveu aquesta ordre.  
Segona  
Els directors dels Serveis Territorials de Cultura, Educació i Ciència, els directors dels centres i les Juntes Electorals adoptaran les mesures necessàries de control i seguiment per garantir el normal desenrotllament i la constitució del Centre Escolar del centre.  
Tercera  
Aquesta disposició entrarà en vigor el mateix dia de la publicació en el Diari Oficial de la Generalitat Valenciana.  
València, 28 de setembre de 1990.  
El Conseller de Cultura, Educació i Ciència,   
ANTONIO ESCARRE ESTEVE


Còpia Permalink ELI